Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
10. apríla 2002
K materiálu č. 2640/2002
K bodu č. 21	
     

S T A N O V I S K O

k návrhu zákona o štátnom dlhu a štátnych zárukach    

I.
Návrh zákona predkladá na rokovanie vlády SR minister financií SR na základe Plánu legislatívnych úloh vlády SR na rok 2001.
II.
	
Cieľom návrhu zákona je vymedzenie zodpovednosti, práv a povinnosti pri správe štátneho dlhu, ako aj podmienky a postupy pri preberaní a správe štátnych záruk za úvery a dlhopisy.
III.
Sekcia Inštitút pre aproximáciu práva zaujíma k predloženému návrhu zákona nasledovné stanovisko:

K textu návrhu:
K § 9 ods.1 navrhujeme za slová  „ štátne záruky možno prevziať” nasledujúce znenie :

 „ v súlade s osobitným predpisom” 

a do poznámky pod čiarou doplniť: „ zákon č.231/1999 Z.z. o štátnej pomoci v znení zákona č.434/2001 Z.z.“ a následne prečíslovať nasledujúce poznámky pod čiarou. 

Odôvodnenie:   V tomto ustanovení chýba  dôslednejšia previazanosť na zákon o štátnej pomoci,  nakoľko podľa § 5 ods. 2 písm.(a) zákona č.231/1999 Z.z. o štátnej pomoci v znení zákona č.434/2001 Z.z. je prevzatie štátnej záruky jednou z nepriamych foriem štátnej pomoci a plne sa na ňu vzťahuje uvedený zákon.

Bratislava	09.04.2002	
Vypracoval:	Mgr.R.Jaroš
	
Tel.:	57295633

JUDr. Mária Krošlákovágenerálna riaditeľka